Komandi vikuskiftið kemur íslendski biskupurin Frú Agnes M. Sigurðardóttir á almenna vitjan. Vitjanin byrjar fríggjadagin 24. apríl, tá ið íslendski biskupurin kemur til landið. Við í ferðalagnum eru Gunnþór Ingason serprestur á Biskupstovu í Reykjavík og kona hansara séra Þórhildur Ólafs prestur í Hafnarfirði og próstur á Kjalarnesi. Gunnþór er hálvur føroyingur, móðurin úr Kvívík. Eisini Gísli Jónasson formaður í próstafelagi Íslands og próstur í eystara próstadømi í Reykjavík er við í ferðalagnum. Skuldi honum borist frá, er varamaðurin Halldór Reynisson prestur í sertænastu við. Kirkjurnar báðar, íslendska og føroyska, ynskja at økja um sambandið, læra hvønn annan betur at kenna. Eisini er ynskiligt at føroyskir prestar kunnu fara á skeið í Íslandi. At vit lívga um okkara felags mentanararv, tí grannatjóðir eru vit, og hava altíð verið. Guðstænasta við Frú Agnesi M. Sigurðardóttir biskup Íslands, Jógvan Friðrikssyni biskupi, Hera J. Joensen sóknarpresti og hinum íslendsku prestunum verður í Vesturkirkjuni sunnudagin 26. apríl klokkan 11. Kór medvirkar, íslendski bispurin prædikar. Eftir gudstænastuna er kirkjukaffi í kirkjukjallaranum í Vesturkirkjuni har íslendska sendiráðið og Vesturkirkjan bjóða. Øll eru vælkomin. Her verður eisini høvi at heilsa uppá.